* การศึกษาดูงาน เทคโนโลยีอัจฉริยะและปัญญาประดิษฐ์ สู่การพัฒนาต่อยอดโครงการวิจัย ณ ประเทศจีน

การศึกษาดูงาน เทคโนโลยีอัจฉริยะและปัญญาประดิษฐ์ สู่การพัฒนาต่อยอดโครงการวิจัย ณ ประเทศจีน เมื่อวันที่ 21 – 27 กรกฎาคม 2562 ณ ประเทศจีน เพื่อศึกษาความก้าวหน้าในการนำเทคโนโลยีอัจฉริยะและปัญญาประดิษฐ์มาใช้ในการบริหารจัดการทรัพยากรน้ำ โดยมีตัวอย่างจากประเทศที่ประสบความสำเร็จและสามารถยกระดับการจัดการทรัพยากรน้ำโดยใช้เทคโนโลยีจากการวิจัย รวมถึงการพัฒนากระบวนการเชื่อมโยงเครือข่ายการทำงานอย่างบูรณาการกับประเทศจีน โดยการสร้างเครือข่ายให้เกิดความร่วมมือทางวิชาการกับหน่วยงานที่เกี่ยวข้องระหว่างประเทศ โดยเข้าศึกษาดูงานการวิจัย ณ มหาวิทยาลัยโหไห่ มหาวิทยาลัยซุนยัดเซ็น และกลุ่มบริษัท เอ็นวิชั่น และได้มีการเยี่ยมชมสถาบันชลศาสตร์ กรมอุทกวิทยาและทรัพยากรน้ำ สำนักงานการบริหารจัดการน้ำท่วมฝูตง และสำนักอุตุนิยมวิทยาของมณฑลกวางตุ้ง โดยมีความคาดหวังให้เกิดการพัฒนาองค์ความรู้ นวัตกรรมด้านการบริหารจัดการน้ำ ด้วยกระบวนการจัดการองค์ความรู้ที่เกิดขึ้นระหว่างการวิจัยเชิงรุก (Active Knowledge) โดยการติดตามเทคนิควิชาการต่าง ๆ ในระดับนานาชาติ นำมาเสริมสร้างความรู้เทคนิคพิเศษและต่อยอดพัฒนาแนวคิดโครงการวิจัยใหม่อย่างมีประสิทธิภาพ